ભારતની બેડમિન્ટન ખેલાડી વર્લ્ડ નંબર - 4 પી . વી . સિંધુએ ચીનની ખેલાડી ને હરાવીને કોરિયન ઓપન સુપર સીરિઝમાં ફાઇનલમાં પહોંચી ગઈ છે . ઓલિમ્પિકમાં સીલ્વર પદક મેળવનાર સિંધુએ શનિવારના યોજાયેલ સેમીફાઇનલમાં વર્લ્ડ નંબર 7 , ચીનની હી બિંગઝિઆઓને 21 - 10,17 - 21,21 - 16થી હાર આપી હતી . હવે પી . વી સિંધુ ફાઇનલમાં પ્રવેશી ચૂકી છે 1:06 મિનિટ ચાલેલી આ મેચની છેલ્લી ગેમમાં સિંધુએ 21 - 16નો આંક પોતાને નામ કરતા જીત મેળવી હતી . આ બંને ખેલાડીઓ વચ્ચે આ પહેલા થયેલા આઠ મુકાબલાઓમાં 5 વખત બિંગઝિઆઓએ જીત મેળવી હતી , તો પી . વી . સિંધુએ 3 મેચ જીતી હતી . આ જીત બાદ સિંધુએ તેની ચોથી જીત મેળવી છે . હવે તેનો મુકાબલો જાપાનની નોઝોમી ઓકુહારા સાથે થશે . નોંધનીય છે કે , આ જ જાપાની ખેલાડીએ થોડા સમય પહેલા યોજાયેલ વર્લ્ડ ચેમ્પિયન શીપના ફાઇનલમાં પી . વી . સિંધુને હાર આપી હતી . આ ઉપરાંત વર્લ્ડ નંબર - 9 ઓકુહારાએ વિશે વાત કરવામાં આવે તો તેણે સેમી ફાઇનલમાં 2016ની ચેમ્પિયન વર્લ્ડ નંબર - 2 હમવતન અકાને યામાગુચીને હરાવીને ફાઇનલમાં જગ્યા બનાવી છે . જો પી . વી સિંધુ કોરિયા ઓપનને જીતે છે તો તે ભારતની પહેલી એવી ખેલાડી બનશે જેણે કોરિયા ઓપન જીત્યુ હોય . શુક્રવારે યોજાયેલી ગેમમાં સિંધુએ વર્લ્ડ નંબર - 19 જાપાનની મિન્ત્સુ મિતાનીને હરાવીને સેમીફાઇનલમાં પહોચી હતી . હવે ફાઇનલમાં પી . વી . સિંધુ નવો ઇતિહાસ રચી શકે છે કે નહી એ જોવાનુ રહ્યું .